Diari Oficial de la Generalitat Valenciana


Sumari del DOGV 5627, del 26-10-2007 (2007/12734)

RESOLUCIÓ de 18 d'octubre de 2007, de la Direcció General de Personal, per la qual es convoca procediment de provisió de places i processos previs en el cos de mestres per a cobrir llocs vacants en centres públics d'Educació Infantil, Primària, Educació Especial i primer cicle de l'Educació Secundària Obligatòria en instituts, departaments d'orientació en instituts i de centres de formació de persones adultes dependents de l'àmbit de gestió de la Conselleria d'Educació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5627

Data del DOGV
:   26-10-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/12871


Data del document
:   18-10-2007

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * personal docent
    * ensenyament secundari
    * educació especial
    * ensenyament primari
    * ensenyament obligatori
    * educació preescolar
    * administració regional
    * concurs administratiu
    * educació d'adults

RESOLUCIÓ de 18 d'octubre de 2007, de la Direcció General de Personal, per la qual es convoca procediment de provisió de places i processos previs en el cos de mestres per a cobrir llocs vacants en centres públics d'Educació Infantil, Primària, Educació Especial i primer cicle de l'Educació Secundària Obligatòria en instituts, departaments d'orientació en instituts i de centres de formació de persones adultes dependents de l'àmbit de gestió de la Conselleria d'Educació. [2007/12430]
La Llei Orgànica 2/2006, de 3 de maig, d'Educació, en la seua disposició addicional sexta, apartat 4, determina que, durant els cursos escolars en què no se celebren els concursos d'àmbit estatal a què es referix esta disposició, les diferents administracions educatives podran organitzar procediments de provisió referits a l'àmbit territorial la gestió de les quals els corresponga i destinats a la cobertura de les seues places, tot això sense perjuí que en qualsevol moment puguen realitzar processos de redistribució o de recol·locació dels seus efectius.
D'una altra banda, en la disposició transitòria tercera d'esta resolució es determina que, fins que no siguen desplegades les previsions contingudes en la Llei que afecten la mobilitat per mitjà de concursos de trasllats dels funcionaris dels cossos docents regulats en esta, la mobilitat s'ajustarà a la normativa vigent a l'entrada en vigor d'esta i, en la disposició transitòria onze que, en les matèries la regulació de les quals remeta la Llei a ulteriors disposicions reglamentàries, i mentre estes no siguen dictades s'aplicaran, en cada cas, les normes d'este rang que eren en la data d'entrada en vigor d'esta, sempre que no s'oposen al que disposa esta.
Celebrat durant el curs 2006/2007, el concurs de trasllats d'àmbit nacional s'ha considerat convenient a fi d'assegurar la cobertura dels llocs vacants en les millors condicions requerides per a la qualitat del sistema educatiu, i al mateix temps satisfer el dret a la mobilitat dels funcionaris del cos de mestres, amb convocatòries anuals, convocar procediment de provisió per a cobrir les places vacants de les plantilles orgàniques dels centres previstes d'acord amb la planificació general educativa per al curs 2007/2008, d'acord amb el que disposa el Reial Decret 895/1989, de 14 de juliol (BOE de 20), modificat pels Reials Decrets 1664/1991, de 8 de novembre (BOE de 22) i 2112/1998, de 2 d'octubre (BOE de 6 octubre) que regula la convocatòria del concurs i els distints processos previs a este a fi d'atendre la cobertura de llocs vacants existents en centres públics.
En aplicació de l'anterior, en esta convocatòria es proveiran els llocs vacants, que en el seu moment determinarà la conselleria d'Educació, assenyalats en l'article 8 del Reial Decret 895/1989, de 14 de juliol (BOE del 20), modificat pel Reial Decret 1664/1991, de 8 de novembre (BOE del 22), i en l'Orde del 19 d'abril de 1990 per la qual es crea el lloc de treball d'Educació General Bàsica: Educació Musical.
Així mateix, en este procediment s'oferixen les places vacants existents en el primer cicle d'Educació Secundària Obligatòria en instituts, les dels departaments d'orientació en instituts i les de centres de formació de persones adultes.
En incloure's en el present procediment no sols les vacants subsistents després de la resolució del concurs de trasllats d'àmbit nacional, sinó també les produïdes posteriorment, s'ha obert la possibilitat de participació als funcionaris dependents d'altres administracions educatives en l'exercici de competències plenes en matèria d'educació.
De conformitat amb el que disposa la disposició transitòria primera de la Llei Orgànica 2/2006, de 3 de maig, d'Educació, només els mestres adscrits amb caràcter definitiu en aplicació de la disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu a llocs dels dos primers cursos de l'Educació Secundària Obligatòria podran exercir la mobilitat en relació amb les vacants en els dits llocs que definisca cada administració educativa.
Segons el que establix la disposició addicional novena, punt tres, de la Llei Orgànica 1/2004, de 28 de desembre, de Mesures de Protecció Integral contra la Violència de Gènere, es crea un nou apartat en el dret preferent de les funcionàries víctimes de la violència de gènere.
En la tramitació d'esta resolució s'ha complit el que preveu l'article 37 de la Llei 7/2007, de 12 d'abril, de l'Estatut Bàsic de l'Empleat Públic.
En virtut d'això, d'acord amb el que preveu en la disposició addicional sexta de la Llei Orgànica 2/2006, de 3 de maig, d'Educació.
Esta Direcció General resol anunciar les convocatòries següents:
Primera. Convocatòria perquè les mestres víctimes de violència de gènere exercisquen el dret a què es referix la Llei Orgànica 1/2004, de 28 de desembre.
Segona. Readscripció al centre. Convocatòria perquè els mestres, als quals es referix l'article 17 de l'Orde de 23 de gener de 1997, per la qual van quedar adscrits a llocs de treball dels establits en l'article 10.4 de la mencionada orde puguen exercir el dret a obtindre, en ocasió de vacant, destinació en un lloc de treball d'Educació Infantil o Primària del centre on estiguen adscrits, sempre que estiguen habilitats per a això.
Tercera. Convocatòria perquè els mestres que es troben en algun dels supòsits que al·ludix l'article 18 del Reial Decret 895/1989, de 14 de juliol, modificat pel Reial Decret 2112/1998, de 2 d'octubre, puguen exercir el dret a obtindre destinació en una localitat o zona determinada.
Quarta. Convocatòria del procediment de provisió de places previst en la disposició addicional sexta de la Llei Orgànica 2/2006, de 3 de maig, d'Educació.
Convocatòria primera
Convocatòria perquè les mestres víctimes de violència de gènere a què es referix la Llei Orgànica 1/2004, de 28 de desembre, de Mesures de Protecció Integral contra la Violència de Gènere, puguen exercir el dret a obtindre destinació en altres centres de la localitat en què presta servici o en altres centres d'altres localitats que les persones interessades expressament sol·liciten.
Es regirà per les bases següents:
I. Participants
Primera
Tindran dret preferent, en ocasió de vacant, a obtindre destinació en un altre centre de la localitat on presta servici o en altres centres d'altres localitats, les funcionàries de carrera del cos de mestres que es troben en les situacions regulades en la disposició addicional novena de la Llei Orgànica 1/2004 de 28 de desembre.
Les mestres que es troben compreses en esta norma podran exercir este dret voluntàriament a altres centres de la localitat en què presta servici o a altres centres d'una altra o altres localitats.
Abans de la resolució del concurs se li reservarà centre i especialitat atenent a l'orde de prelació assenyalada per les participants. Tenint prioritat sobre tots els participants en el present procediment de provisió de places. Si la participant no ha tingut mai destinació definitiva, ha de participar en la convocatòria quarta, (procediment de provisió de places), per a obtindre el seu primer destinació definitiva, i no podran sol·licitar destinacions en una administració educativa diferent de la que van ser seleccionades.
Segona
Serà condició prèvia per a exercir el dret preferent:
Que existisca lloc de treball vacant al centre o centres que es tracte, sempre que s'estiga legitimada per al seu exercici.
II. Prioritats
Tercera
Quan hi haja diverses mestres que exercisquen este dret, la prioritat entre estes es determinarà per la major puntuació derivada de l'aplicació del barem.
III. Sol·licituds
Quarta
El dret preferent ha d'exercir-se a centre o centres de la localitat on presta servici i si és el cas a un altre centre o centres d'una altra o altres localitats, per totes o algunes de les especialitats per a les que s'estiga habilitada, a més poden exercir-lo per a les vacants que comporten la condició d'itinerant, a estos efectes hauran d'omplir la casella corresponent de la instància que serà facilitada als interessats per l'administració.
Quinta
Les mestres compreses en la norma primera de la base I, que obtinguen destinació definitiva per esta convocatòria, comptaran a l'efecte d'antiguitat en el nou centre la generada en el seu centre d'origen.
A la instància s'acompanyarà, a més de la documentació esmentada en la norma quinze de la base V de les comunes a les convocatòries, la còpia del document que acredite les situació de violència amb l'orde de protecció a favor de la víctima. Excepcionalment, serà títol d'acreditació d'esta situació, l'informe del Ministeri Fiscal que indique l'existència d'indicis que la demandant és víctima de violència de gènere fins que es dicte l'orde de protecció.
Convocatòria segona
Convocatòria perquè els mestres que van optar per l'adscripció a llocs dels establits en l'article 10.4, puguen exercir dret preferent a ocupar, en ocasió de vacant, un lloc de treball de les especialitats en què estiguen habilitats en el seu centre d'origen
Es regirà per les bases següents:
I. Participants
Primera
Poden participar en esta convocatòria tant a vacants com a possibles resultes els funcionaris de carrera del cos de mestres que es troben en el supòsit següent:
Els qui, segons el que preveu l'article 17 de l'Orde de 23 de gener de 1997 de la conselleria de Cultura i Educació per la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu, van quedar adscrits a llocs de treball dels establits en l'article 10.4.
Segona
Queden exclosos de la participació en esta convocatòria aquells mestres que, després de l'adscripció del lloc de treball han obtingut destinació definitiva per qualsevol dels sistemes de provisió establits.
II. Prioritats
Tercera
Per a l'obtenció de destinació, la prioritat entre estos es determinarà per la major antiguitat com a definitiu al centre. Per a estos efectes, es computarà com a antiguitat al centre, també, el temps de permanència en comissió de servicis, servicis especials i altres situacions administratives que no suposaren pèrdua del destinació definitiva.
Els mestres que tinguen el destinació en un centre per desglossament o trasllat total o parcial d'un altre o transformació comptaran, per a l'efecte d'antiguitat com a propietaris definitius en este, i als únics efectes de concurs de trasllats, la mencionada en el seu centre d'origen. El mateix tractament es donarà als mestres a qui els va ser suprimit la seua destinació immediatament anterior. Per al cas de mestres afectats per supressions consecutives a llocs de treball, eixa acumulació comprendrà els servicis prestats amb caràcter definitiu als centres que successivament van ser suprimits.
Quarta
En el cas d'igualtat en l'antiguitat decidirà el nombre més gran d'anys de servicis efectius com a funcionari de carrera del cos de mestres i, en últim terme, la promoció d'ingrés més antiga i, dins d'esta, la major puntuació amb què va resultar seleccionat.
III. Sol·licituds
Quinta
Els qui desitgen participar en esta convocatòria ompliran la instància que serà facilitada per les direccions territorials d'Educació dependents de la conselleria d'Educació.
Junt amb la instància s'acompanyarà, a més de la documentació mencionada en els números 1 i 2 de la norma quinze de la base V de les normes comunes a les convocatòries, la següent:
Còpia de la resolució de l'adscripció als llocs establits en l'article 10.4.
IV. Antiguitat al centre
Sexta
Els mestres que obtinguen lloc de treball després de la resolució d'esta convocatòria conservaran l'antiguitat que tinguen al centre. S'anul·laran automàticament les seues peticions de les restants convocatòries de les establides en l'orde en què hagen participat, i se'ls considerarà decaiguts en el seu dret per esta modalitat en futurs concursos.
Convocatòria tercera
Convocatòria perquè els mestres que es troben en algun dels supòsits a què al·ludixen l'article 18 del Reial Decret 895/1989 de 14 de juliol, modificat per la disposició derogatòria primera del Reial Decret 2112/1998, de 2 d'octubre, puguen exercir el dret a obtindre destinació en una localitat o zona determinada
Es regirà per les bases següents:
I. Participants
Primera
Tindran dret preferent, per una sola vegada i en ocasió de vacant, a obtindre destinació en una localitat o zona determinada, els funcionaris de carrera del cos de mestres que es troben en algun dels supòsits que a continuació s'indiquen:
a) Els qui, en virtut d'una resolució administrativa ferma, tinguen reconegut el dret a obtindre destinació en una localitat o recuperar-lo on abans l'exercien.
b) Els mestres als qui se'ls haguera suprimit el lloc de treball, que exercien amb caràcter definitiu a la mateixa localitat. Entre els casos de supressió es comprendrà el de transformació del lloc de treball quan el titular no reunisca els requisits específics exigits en els articles 6 i 17 del Reial Decret 895/1989, de 14 de juliol, per a l'exercici d'este.
c) Els mestres de centres públics espanyols a l'estranger que hagen cessat en estos per haver transcorregut el temps per al qual van ser adscrits i als qui el Reial Decret 1138/2002, de 31 d'octubre (BOE d'1 de novembre), reconeix el dret a ocupar, al seu retorn a Espanya, un lloc de treball a la localitat en què tingueren el seu destinació definitiva en el moment de produir-se el seu nomenament.
d) Els qui, amb pèrdua de la plaça docent que exercien amb caràcter definitiu, van passar a exercir un altre lloc en l'administració, mantenint la seua situació de servici actiu en el cos de mestres, i sempre que hagen cessat en eixe últim lloc.
e) Els mestres en situació d'excedència per a atenció de familiars prevista en l'article 89.4 de la Llei 7/2007, de 12 d'abril, de l'Estatut Bàsic de l'Empleat Públic en el supòsit de la pèrdua del lloc de treball una vegada transcorregut el segon any.
Els mestres que es troben en qualsevol dels apartats d'esta norma hauran d'exercir este dret obligatòriament a la localitat de la qual els dimana este i, opcionalment, a qualsevol altra o altres localitats de la zona.
Abans de la resolució del procediment se'ls reservarà localitat i especialitat atenent l'orde de prelació assenyalada pels participants, l'adjudicació de centre concret es realitzarà amb la resta de participants de la convocatòria quarta.
Segona
Seran condicions prèvies, en tots els supòsits anteriors, per a exercir el dret preferent:
a) Que el dret a destinació a la localitat o zona es fonamente en nomenament realitzat directament per a esta per mitjà de procediment normal de provisió.
b) Que existisca lloc de treball vacant o resulta a la localitat o localitats de la zona de què es tracte, sempre que s'estiga legitimat per al seu exercici.
Tercera
Els mestres a què es referix la norma primera de la present base, si desitgen fer ús d'este dret preferent, i fins que l'aconseguisquen, hauran d'acudir a totes les convocatòries que, a estos efectes, realitzen les administracions educatives, perquè, en cas contrari, si existix vacant o resulta a la qual hagen pogut tindre accés, se'ls considerarà decaiguts en el seu dret. Tot això sense perjuí del que, amb referència a estos mestres, disposa el Reial Decret 895/1989, de 14 de juliol, i en l'Orde de 23 de gener de 1997 de la conselleria de Cultura i Educació.
II. Prioritats
Quarta
La prioritat per a fer efectiu el dret preferent a una localitat o zona determinada estarà donada pel supòsit en què es troben compresos, segons l'orde de prelació que s'especifica en la norma primera de la base I d'esta convocatòria.
Quan existisquen diversos mestres dins d'un mateix grup, la prioritat entre estos es determinarà per la major puntuació derivada de l'aplicació del barem.
Quinta
Obtinguda localitat i especialitat com a conseqüència de l'exercici del dret preferent, la destinació en centre concret l'aconseguiran en concurrència amb els participants en el procediment previst en la disposició addicional sexta de la Llei Orgànica 2/2006, de 3 de maig, d'Educació, la convocatòria del qual s'anuncia en el número 4 de la present resolució, i es determinaran les seues prioritats d'acord amb el barem establit.
III. Sol·licituds
Sexta
El dret preferent ha d'exercir-se necessàriament a la localitat de què dimana este i si és el cas a una altra o altres localitats de la zona de què dimana el dret, per totes les especialitats per a les quals s'estiga habilitat; a més amb caràcter voluntari poden exercir-lo per a les vacants que comporten la condició d'itinerant de la mateixa localitat o localitats, a estos efectes hauran d'omplir la instància que serà facilitada als interessats per l'administració.
En esta hauran de consignar, en el lloc corresponent segons les instruccions que s'acompanyen a esta, el codi de la localitat de què dimana el dret i en cas de demanar una altra o altres localitats també hauran de consignar que sol·licita exercir el dret a zona. Així mateix ompliran, per orde de preferència, totes les especialitats per a les quals estiguen habilitats. Esta preferència serà tinguda en compte a l'efecte de reserva de localitat i especialitat. De sol·licitar reserva de plaça per a especialitats que comporten el requisit d'itinerant, ho faran constar en les caselles que a este efecte figuren al costat de les especialitats.
Per a l'obtenció de centre concret hauran d'especificar, segons les seues preferències, en el lloc assenyalat a este efecte en la instància, tots els centres de la localitat dels que consten en l'annex II de les que els correspon el dret i, si és el cas, tots els centres de les localitats que desitgen de la zona; quan demanen localitat, seran destinats a qualsevol centre d'esta en què existisquen vacants; quan demanen centres concrets, estos hauran d'anar agrupats per blocs homogenis de localitats. Si no ho fan així, l'administració els adscriurà d'ofici a un centre de la localitat. El mateix tractament es donarà en el cas que voluntàriament s'haja obtingut reserva de plaça en l'especialitat que porta la condició d'itinerància.
Sèptima
Els mestres compresos en l'apartat a) i b) de la norma primera de la base I, que obtinguen destinació definitiva per esta convocatòria, comptaran a l'efecte d'antiguitat en el nou centre la generada en el seu centre d'origen.
A la instància s'acompanyarà, a més de la documentació relacionada en la norma quinze de la base V de les comunes a les convocatòries, la còpia del document que acredite el seu dret a exercir el dret preferent a una localitat o zona determinada.
Convocatòria quarta
Convocatòria del procediment de provisió de places previst la disposició addicional sexta de la Llei Orgànica 2/2006, de 3 de maig, d'Educació.
Es regirà per les bases següents:
I. Característiques
Primera
El procediment consistirà en la provisió de llocs d'Educació Infantil, Educació Primària i primer cicle d'Ensenyament Secundari Obligatori en instituts, departaments d'orientació en instituts i centres de formació de persones adultes per centres i especialitats.
II. Participants
Segona
Participació voluntària
Podran participar amb caràcter voluntari:
1. Funcionaris dependents de la conselleria d'Educació de la Generalitat.
1.1. Podran participar voluntàriament a les places oferides en esta convocatòria, dirigint la seua instància a la Direcció General de Personal de la conselleria d'Educació de la Generalitat, els funcionaris que es troben en alguna de les situacions que s'indica a continuació:
a) Els funcionaris que es troben en situació de servici actiu amb destinació definitiva, sempre que a la finalització del present curs escolar hagen transcorregut almenys dos anys des de la presa de possessió de l'última destinació en centres dependents de la conselleria d'Educació.
b) Els funcionaris que es troben en situació de servicis especials declarada des de centres actualment dependents de la conselleria d'Educació.
c) Els funcionaris que es troben en situació d'excedència voluntària declarada des de centres actualment dependents de la conselleria d'Educació.
Si es tracta dels supòsits d'excedència voluntària per interés particular o per agrupació familiar previstos en els apartats 2) i 3) de l'article 89.3 de la Llei 7/2007, de 12 d'abril, de l'Estatut Bàsic de l'Empleat Públic, només podran participar si al finalitzar el present curs escolar han transcorregut dos anys des que van passar a esta situació.
d) Els funcionaris que es troben en situació de suspensió declarada des de centres actualment dependents de la conselleria d'Educació, sempre que al finalitzar el present curs escolar haja transcorregut el temps de duració de la sanció disciplinària de suspensió.
2. Funcionaris dependents d'altres administracions educatives
Podran sol·licitar places corresponents a esta convocatòria, els funcionaris dependents d'altres administracions educatives sempre que complisquen els requisits i condicions que s'establixen en esta resolució. Estos funcionaris hauran d'haver obtingut la seua primera destinació definitiva en l'àmbit de gestió de l'administració educativa a què se circumscrivia la convocatòria per la qual van ser seleccionats, llevat que en la esta no s'establisca l'exigència d'este requisit.
Estos participants hauran de dirigir la seua instància a la Direcció General de Personal de la conselleria d'Educació, en els termes que s'indica en la base deu; i, a més de la documentació a què es referix la base citada anteriorment, hauran, necessàriament, d'acompanyar certificació expedida pels òrgans competents del MEC o de la comunitat autònoma de què depén el centre en què té destinació, en la qual conste que reunixen els requisits exigits en la convocatòria per a la seua participació, amb indicació expressa de les dades següents:
Cos
Habilitacions
Especialitat o especialitats de què és titular
Situació administrativa
Que reunix el requisit de permanència ininterrompuda de dos anys al centre des del qual participa.
En cas que participe des de la situació d'excedència o, suspensió de funcions: que haja transcorregut el temps de permanència exigida en esta o que haja complit el temps de la duració de suspensió.
Tercera
Participació forçosa
Estan obligats a participar, dirigint la seua instància a la Direcció General de Personal de la conselleria d'Educació, els funcionaris dependents de la conselleria d'Educació que es troben en alguna de les situacions que s'indica a continuació:
a) Els funcionaris del cos a què es referix esta resolució que, procedents de la situació d'excedència o suspensió de funcions, hagen reingressat al servici actiu i obtingut en virtut del dit reingrés una destinació amb caràcter provisional en un centre dependent de la conselleria d'Educació de la Generalitat, amb anterioritat a la data de publicació d'esta convocatòria.
Als funcionaris inclosos en el paràgraf anterior, en el cas que no participen en el present procediment, o si participant-hi no sol·liciten prou nombre de places vacants, se'ls adjudicarà lliurement destinació definitiva en places que puguen ocupar segons les habilitacions que siguen titulars, en un centre dependent de la conselleria d'Educació.
Si no se'ls adjudicara destinació definitiva romandran en situació de destinació provisional en un centre dependent de la conselleria d'Educació.
b) Els funcionaris que es troben en la situació d'excedència forçosa o suspensió de funcions amb pèrdua del lloc de destinació i que complida la sanció no hagen obtingut un reingrés provisional, i hagen sigut declarats en estes situacions des d'un centre dependent en l'actualitat de la conselleria d'Educació.
c) Els funcionaris que, havent estat adscrits a places en l'exterior, hagen de reincorporar-se a l'àmbit de gestió de la conselleria d'Educació en el curs 2008/2009, o que havent-se reincorporat en cursos anteriors no hagen obtingut encara una destinació definitiva.
Els mestres que desitgen exercitar el dret preferent a la localitat a què es referixen els articles 10.6 i 14.4 del Reial Decret 1138/2002, de 31 d'octubre, hauran de sol·licitar, de conformitat amb el que establix la convocatòria 3 d'esta resolució, totes les places a què puguen optar en virtut de les especialitats de què siguen titulars corresponents als centres de la localitat en què van tindre la seua última destinació definitiva.
d) Els funcionaris que hagen perdut la seua destinació definitiva en compliment de sentència o resolució de recurs, o per haver-se'ls suprimit expressament el lloc que exercien amb caràcter definitiu.
e) Els mestres amb destinació provisional que, durant el curs 2007/2008, estiguen prestant servicis en centres dependents de la conselleria d'Educació o en comissió de servicis en una altra administració educativa i mai han obtingut destinació definitiva.
Als mestres inclosos en este apartat que no participen o que si ho fan no sol·liciten prou nombre de places vacants, si no obtenen destinació se'ls adjudicarà lliurement destinació definitiva en llocs als quals puguen optar per les habilitacions de què siguen titulars en centres dependents de la conselleria d'Educació.
En el cas de no obtindre destinació definitiva, quedaran en situació de destinació provisional en centres dependents de la conselleria d'Educació.
f) Aspirants seleccionats en el procediment selectiu convocat per Orde de 13 de març de 2006 (DOGV de 23.03.2006).
Estos participants sol·licitaran destinació en centres dependents de la conselleria d'Educació, conforme determina la convocatòria del procediment selectiu. L'adjudicació de destinació es farà tenint en compte la data de nomenament com a funcionaris de carrera amb què figure en l'Orde Ministerial per la qual se'ls nomene, a l'efecte de valoració de l'antiguitat prevista en l'apartat c) del barem.
A aquells mestres que, havent de participar, no participen o si participen no sol·liciten prou nombre de centres, se'ls adjudicarà lliurement destinació definitiva en places de les habilitacions que tinguen reconegudes en centres dependents de la conselleria d'Educació.
En cas de no obtindre destinació definitiva, quedaran en situació de destinació provisional en centres dependents de la conselleria d'Educació.
Quarta
Els mestres amb destinació provisional com a conseqüència de compliment de sentència o resolució de recurs, o de supressió del lloc de treball de què eren titulars, o del transcurs del temps per al qual van ser adscrits a llocs de treball docents espanyols en l'estranger o a la funció d'Inspecció educativa, si no participen en el procediment, seran destinats lliurement a llocs on puguen optar per les habilitacions de què siguen titulars en centres dependents de la conselleria d'Educació.
Aquells que, complint l'obligació de participar, no obtinguen destinació dels sol·licitats en les sis primeres convocatòries seran, així mateix, destinats lliurement per la conselleria d'Educació en la forma dita abans.
Quinta
Els procedents de la situació d'excedència forçosa, en cas de no participar en el procediment, seran declarats en la situació d'excedència voluntària prevista en l'apartat 2) de l'article 89 de la Llei 7/2007, de 12 d'abril, de l'Estatut Bàsic de l'Empleat Públic.
Si participen i no aconseguixen destinació dels sol·licitats en les tres primeres convocatòries, seran destinats lliurement a llocs als quals puguen optar per les habilitacions de què siguen titulars en centres dependents de la conselleria d'Educació.
Sexta
Els procedents de la situació de suspensió de funcions que no hagen obtingut reingrés provisional, si no participen en el procediment, seran declarats en la situació d'excedència voluntària per interés particular.
Si participen i no aconseguixen destinació, els sol·licitats seran destinats lliurement per la conselleria d'Educació en la forma que s'expressa anteriorment.
Sèptima
En tot cas, no correspondrà l'adjudicació d'ofici d'acord amb les normes anteriors quan els mestres hagen obtingut destinació en concursos o procediments de provisió a llocs no compresos en l'àmbit del Reial Decret 895/1989, de 14 de juliol.
III. Dret de concurrència i/o consort
Octava
S'entén per dret de concurrència i/o consort la possibilitat que diversos mestres amb destinació definitiva condicionen la seua voluntària participació en el procediment a l'obtenció de destinació en un o més centres o localitats d'una província determinada.
Este dret tindrà les peculiaritats següents:
Els participants inclouran en les seues peticions centres o localitats d'una sola província, la mateixa per a cada grup de concurrents.
El nombre de mestres que poden sol·licitar com a concurrents serà, com a màxim, de quatre, sent necessari que cada un dels sol·licitants presente instància per separat.
Si no obtenen destinació d'esta manera tots els mestres d'un mateix grup de concurrents, es consideraran desestimades les seues sol·licituds.
IV. Prioritats
Novena
Les prioritats estaran donades per l'aplicació del barem establit en la norma quarta de les comunes a les convocatòries.V. Sol·licituds
Deu
Els qui, voluntàriament o obligatòriament, participen en el procediment, hauran d'omplir instància que serà facilitada als interessats per l'administració.
A esta sol·licitud acompanyaran la documentació a què es fa referència en la norma quinze de la base V de les comunes a les convocatòries.
Normes comunes a les convocatòries
I. Requisits específics per a l'exercici de determinats llocs
Primera
A més dels requisits ressenyats en cada una de les convocatòries, per a poder sol·licitar llocs de:
Educació Infantil
Idioma estranger: Anglés.
Idioma estranger: Francés.
Educació Física
Música
Educació Especial, Pedagogia Terapèutica
Educació Especial, Audició i Llenguatge
Educació Primària
Es requerix acreditar, per mitjà de còpia de la certificació d'habilitació, estar en possessió d'algun dels requisits específics que, per a l'exercici d'estos, exigix l'article 17 del Reial Decret 895/1989, de 14 de juliol, en la seua redacció donada pel Reial Decret 1664/1991, de 8 de novembre i l'Orde de 21 de febrer de 1992 del conseller de Cultura, Educació i Ciència (DOGV de 16.03.1992), per la qual es crea el lloc de treball d'Educació Musical en els col·legis públics d'Educació General Bàsica dependents de la conselleria de Cultura i Educació de la Generalitat Valenciana.
La correspondència d'estes habilitacions amb els llocs que es convoquen és la següent:
Igualment, per a sol·licitar llocs de treball de les especialitats anteriorment enumerades és necessari acreditar per mitjà de còpia compulsada estar en possessió del Certificat de Capacitació o del Títol de Mestre de Valencià, que no serà necessari quan el concursant estiga habilitat en Filologia: Valencià. Tot això sense perjuí del que establix la disposició addicional segona de l'Orde de 23 de gener de 1997, o haver sigut seleccionat en procés selectiu convocat per la Generalitat Valenciana després del Decret 62/2002 de 25 d'abril (DOGV de 02.05.2002).
Per a sol·licitar llocs del primer cicle d'Educació Secundària Obligatòria els mestres acreditaran l'habilitació corresponent d'acord amb les següents equivalències establides en l'Orde de 23 de gener de 1997:En virtut del que preveu la disposició transitòria primera de la Llei Orgànica 2/2006, de 3 de maig, només podran obtindre destinació en llocs de treball de primer cicle d'Educació Secundària Obligatòria en instituts els participants que tinguen destinació definitiva en llocs de treball de primer cicle d'Educació Secundària Obligatòria en instituts com a conseqüència de l'adscripció (Orde de 23 de gener de 1997) o per concurs de trasllats i els definitius per adscripció en llocs de centres de FPA per mitjà de la Resolució de 12 de desembre de 2005 (DOGV 23.12.2005).
Per a sol·licitar llocs de Formació de Persones Adultes, excepte el lloc de Primària, es requerix acreditar les habilitacions corresponents i tindre destinació definitiva en llocs de treball de primer cicle d'Educació Secundària Obligatòria en instituts com a conseqüència de l'adscripció (Orde de 23 de gener de 1997) o per concurs de trasllats o ser definitiu per adscripció en llocs de centres de Formació de Persones Adultes, excepte el lloc de Primària, per mitjà de la Resolució de 12 de desembre de 2005 (DOGV 23.12.2005) i haurà d'utilitzar-se el codi específic d'especialitat, d'acord amb les instruccions que acompanyen a la instància.Igualment, per a sol·licitar llocs de treball de les especialitats anteriorment ressenyades és necessari acreditar, per mitjà de còpia compulsada, estar en possessió del Certificat de Capacitació o del Títol de Mestre de Valencià que no serà necessari quan el concursant estiga habilitat en Filologia: Valencià. Tot això sense perjuí del que establix la disposició addicional segona de l'Orde de 23 de gener de 1997 o haver sigut seleccionat en procés selectiu posterior al Decret 62/2002 de 25 d'abril (DOGV de 02.05.2002).
Tenint en compte que el termini de presentació de sol·licituds de noves habilitacions és indeterminat, únicament tindran validesa a l'efecte del present concurs aquelles que es presenten abans de finalitzar el termini determinat en la norma setze d'esta resolució de convocatòria.
Així mateix, en el dit termini hauran de presentar la sol·licitud d'habilitació els aspirants seleccionats en el procediment selectiu convocat per Orde de 13 de març de 2006 (DOGV de 23.03.2006).
II. Prioritat entre les convocatòries.
Segona
L'orde en què van relacionades les convocatòries implica una prelació en l'adjudicació de vacants i resultes en favor dels participants en cada una d'estes. De tal forma que no pot adjudicar-se lloc a un mestre que participe en una de les convocatòries si hi ha sol·licitant en l'anterior amb millor dret. No obstant això, pel que fa a l'adjudicació de lloc concret de què facen efectiu el seu dret preferent a una localitat o zona determinada, es tindrà en compte el que es disposa en la norma quinta de la base II de la corresponent convocatòria.
Tercera
És compatible la concurrència simultània, si es té dret, a més d'una convocatòria, utilitzant una única instància. Les peticions s'atendran amb la prelació indicada en la norma anterior i, una vegada obtinguda destinació, no es tindran en compte les restants peticions.
III. Prioritat en l'adjudicació de vacants en cada convocatòria.
Quarta
Excepte les convocatòries primera i segona que es resoldran amb els criteris que en esta s'especifiquen, l'orde de prioritat per a l'adjudicació dels llocs de treball estarà donada per la puntuació obtinguda segons el barem que figura com a annex I de la present resolució.
Quinta
El còmput dels servicis prestats en centres o llocs singulars classificats com d'especial dificultat per tractar-se de difícil exercici, o de zona d'actuació educativa preferent, a què es referix l'apartat b) de l'article 21 del Reial Decret 895/1989, de 14 de juliol, començarà conforme preveu la disposició final primera a partir del curs 1990/1991. El còmput dels prestats en centres i llocs singulars classificats amb posterioritat com a tals començarà a partir de la publicació de la classificació.
Sexta
Els mestres que tenen el destinació definitiva en un centre per desglossament o trasllat total o parcial d'un altre, comptaran, a l'efecte de permanència ininterrompuda prevista en l'apartat a) del barem, la referida al seu centre d'origen.
Sèptima
Per a la valoració dels mèrits previstos en els apartats e), f), i subapartats g.1.5, g.1.6, g.1.7 i g.2 del barem, al·legats pels concursants, en cada direcció territorial d'Educació es constituirà una comissió, per cada 1.000 sol·licitants, integrada pels següents membres, designats pel director territorial d'Educació corresponent:
Un inspector adscrit a la Unitat d'Inspecció Educativa, que actuarà com a president.
Quatre funcionaris docents dependents de la Direcció Territorial d'Educació, que actuaran com a vocals.
Actuarà de secretari el vocal de menor edat.
Les juntes de personal podran formar part de les comissions de valoració.
Els membres de les comissions hauran de pertànyer a grup de titulació igual o superior a l'exigit per als llocs convocats.
El nombre dels representants de les juntes de personal no podrà ser igual o superior al dels membres designats a proposta de l'administració.
Octava
En el cas que es produïsquen empats en el total de les puntuacions, estos es resoldran atenent successivament a la major puntuació en cada un dels apartats del barem conforme a l'orde en què hi apareixen. Si persistira l'empat, caldrà ajustar-se a la puntuació obtinguda en els distints subapartats per l'orde igualment en què apareixen en el barem. En ambdós casos, la puntuació que es prenga en consideració en cada apartat no podrà excedir la puntuació màxima establida per a cada una d'elles en el barem, ni en el supòsit dels subapartats la que corresponga com a màxim a l'apartat en què es troben inclosos. Quan, en aplicar estos criteris, algun o alguns dels subapartats tinguen la màxima puntuació atorgada a l'apartat a què pertany, no es tindrà en consideració les puntuacions de la resta de subapartats.
Si fóra necessari, s'utilitzaria successivament com a últim criteri de desempat l'any en què es va convocar el procediment selectiu a través del qual es va ingressar en el cos i la puntuació amb què va ser seleccionat.
IV. Vacants
Novena
Les vacants a proveir en les convocatòries es faran públiques en el Diari Oficial de la Comunitat Valenciana prèviament a la resolució de les mencionades convocatòries.
Entre les vacants mencionades s'inclouran, almenys, les que es produïsquen fins al 31 de desembre i seran incrementades amb les que resulten de la resolució de totes les convocatòries sempre que, en tot cas, la continuïtat del seu funcionament estiga prevista en la planificació educativa. No s'inclouran en el present procediment les possibles vacants que puguen originar-se en virtut dels procediments que puguen convocar durant este curs el MEC i les administracions educatives de les comunitats autònomes que es troben en ple exercici de les competències en matèria educativa.
Totes les vacants a què es fa referència en esta norma han de correspondre a llocs de treball d'Educació Infantil, Primària i primer cicle d'Educació Secundària Obligatòria en instituts, departaments d'orientació en instituts i de centres de formació de persones adultes, el funcionament de les quals es trobe previst en la planificació escolar.
Les vacants o resultes que tinguen caràcter itinerant, seran en tot cas de petició i adjudicació voluntària.
Deu
Amb la finalitat que els participants en estes convocatòries puguen realitzar les seues peticions, adjunta a la present resolució, annex II i III, es publica la relació de centres existents en les diferents zones educatives compreses en l'àmbit de gestió de la conselleria d'Educació. Així mateix, en l'annex IV es fa pública la relació d'aularis pertanyents a col·legis rurals Agrupats (CRA) que compten amb llocs de caràcter itinerant i annex V amb els centres de formació de persones adultes.
V. Format i ompliment de la petició
Onze
La instància, ajustada al model oficial que podran obtindre les persones interessades en les direccions territorials d'Educació, es dirigirà al director general de Personal de la conselleria d'Educació, i podrà presentar-se en les citades direccions territorials d'Educació, o en qualsevol de les dependències a què al·ludix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Dotze
El nombre de peticions que cada participant pot incloure en la seua sol·licitud, concórrega per una sola o per diverses convocatòries, no podrà excedir 300.
Tretze
Les peticions, amb la limitació de nombre anteriorment assenyalada, podran estendre's a la totalitat d'especialitats i centres, per si prèviament a la resolució definitiva de les convocatòries o en qualsevol moment del desenrotllament d'estes i atés que s'incrementen resultes, es produïra la vacant de la seua preferència.
Les peticions podran fer-se a centre concret i/o localitat, i seran compatibles ambdós modalitats. En este últim cas, s'adjudicarà el primer centre de la localitat amb vacant o resulta, en el mateix orde en què apareguen anunciats en la convocatòria.
Si es demana més d'un lloc-especialitat d'un mateix centre o localitat, és necessari repetir el centre o localitat tantes vegades com els llocs sol·licitats.
Si els llocs que se sol·liciten tenen caràcter d'itinerant, haurà de fer-se constar en la instància marcant amb una creu la casella corresponent.
Catorze
En les instàncies es farà constar, d'acord amb les instruccions unides a estes, per orde de preferència, els llocs que se sol·liciten, expressant amb la màxima claredat els conceptes exactes que en l'imprés de la instància es consignen.
Qualsevol dada omesa o consignada erròniament per l'interessat no podrà ser invocada per este a l'efecte de futures reclamacions, ni considerar per este motiu lesionats els seus interessos i drets.
Finalitzat el termini de sol·licituds, per cap concepte s'alterarà la petició, ni encara que es tracte de l'orde de prelació dels llocs sol·licitats. Quan els codis resulten il·legibles, estiguen incomplets o no es col·loquen les dades en la casella corresponent, es consideraran no inclosos en la petició, i els participants hi perdran tots els drets.
Quinze
La instància anirà acompanyada de:
1. Còpia compulsada de la certificació d'habilitació expedida per l'administració educativa corresponent.
2. Documentació acreditativa que el centre de la seua destinació està classificat com d'especial dificultat per tractar-se de difícil exercici als efectes previstos en els articles 21 i 22 del Reial Decret 895/1989, de 14 de juliol.
3. Documentació acreditativa dels cursos de perfeccionament impartits o superats, d'estar en possessió d'una altra o altres especialitats del cos de mestres diferents de la d'ingrés en este, adquirides a través del procediment previst en els Reials Decrets 850/1993, de 4 de juny, 334/2004, de 27 de febrer i 276/2007, de 23 de febrer (BOE de 02.03.2007), i titulacions acadèmiques diferents de les al·legades per a l'ingrés en el cos, i els exemplars corresponents a les publicacions, a l'efecte de la seua valoració.
Pel que fa als cursos de perfeccionament ha de constar, inexcusablement, el nombre d'hores de duració del curs o cursos. Aquells en què no es fera menció d'esta circumstància, no tindran cap valor a l'efecte que ens ocupa.
Per a obtindre puntuació per les titulacions universitàries de caràcter oficial, haurà de presentar-se fotocòpia corresponent del títol al·legat per a ingrés en el cos i tots els altres que presente com a mèrits.
Perquè siguen puntuades les titulacions de primer cicle, serà necessari presentar fotocòpia del títol de diplomat o, si és el cas, certificació acadèmica personal en la qual es faça constar que s'han cursat i superat totes les assignatures corresponents als tres primers cursos de què consta una llicenciatura, enginyeria o arquitectura, no entenent-se com a titulació de primer cicle la superació del curs d'adaptació.
La presentació de la fotocòpia del títol de llicenciat, enginyer o arquitecte donarà lloc, exclusivament, al reconeixement de la puntuació corresponent a la titulació de segon cicle.
4. Còpia compulsada que acredite estar en possessió del Certificat de Capacitació o del Títol de Mestre de Valencià (que no serà necessari quan el concursant estiga habilitat en Filologia: Valencià).
5. Funcionaris dependents de la conselleria d'Educació.
5.1. A fi de reduir i simplificar els tràmits administratius que han de realitzar els concursants, els que hagen participat en el concurs de trasllats convocat en 2006, Resolució de 23 d'octubre de 2006, no hauran d'acreditar novament cap dels mèrits llavors al·legats i justificats. Estos participants hauran d'aportar, únicament, la documentació dels mèrits llavors no al·legats o no justificats degudament o, si és el cas, la documentació corresponent als mèrits perfeccionats després del 24 de novembre de 2006, data de terminació del termini de presentació d'instàncies del mencionat concurs.
a) Els participants podran optar per fer valdre en el present procediment la baremació que van obtindre en el dit procediment, i ho manifestaran expressament en l'imprés de l'annex VII en el qual únicament faran constar els mèrits ara al·legats i aportats.
b) Els participants que no realitzen l'opció anterior podran optar per la valoració dels seus mèrits d'acord amb la documentació acreditativa d'estos llavors al·legats i no retirats, i han de manifestar-ho expressament en l'imprés de l'annex VII, en el qual facen constar únicament els mèrits ara al·legats i aportats. A estos participants se'ls avaluarà novament tots els mèrits.
En totes les modalitats establides en els apartats a) b) i c) de l'annex VII, no serà necessària la justificació dels nous mèrits referits a l'apartat 1.2 (antiguitat) del barem de mèrits.
5.2. Aquells participants que no van participar en el concurs mencionat adés hauran d'aportar tota la documentació justificativa per a la valoració de mèrits a què es fa referència en el barem que figura en la present resolució.
A fi de simplificar els tràmits administratius que es veuen obligats a realitzar els participants en els concursos de trasllats, la documentació presentada pels participants en la present convocatòria, així com la baremació que els corresponga, serà registrada informàticament, a fi que en futures convocatòries s'eximisca als participants de tornar a presentar-la i de tornar, en conseqüència, a baremar-la.
6. Funcionaris dependents d'altres administracions educatives.
Els participants que procedixen de centres dependents d'altres administracions educatives en el ple exercici de les seues competències en matèria d'educació hauran d'aportar tota la documentació justificativa per a la valoració de mèrits a què es fa referència en el barem que figura en la present resolució i a la certificació a què s'al·ludix en la base 2.2 de la convocatòria quarta. Així mateix, hauran de presentar full de servicis certificada i tancada l'últim dia de termini de presentació d'instàncies
VI. Altres normes
Setze
El termini de presentació d'instàncies i documents, per a totes les convocatòries que es publiquen amb la present resolució, serà del 29 d'octubre de 2007 al 14 de novembre de 2007, ambdós inclusivament.
Dèsset
Totes les condicions que s'exigixen en esta convocatòria i els mèrits que al·leguen els concursants han d'estar complits o reconeguts en la data de terminació del termini de presentació d'instàncies.
Díhuit
No seran tinguts en compte els mèrits no invocats en les sol·licituds, ni tampoc aquells que no es justifiquen documentalment durant el termini de presentació d'estes.
Dènou
Podrà ser anul·lada la destinació obtinguda per qualsevol participant que no s'haja ajustat a les normes de la convocatòria o no coincidisca amb les característiques declarades en la instància i la documentació corresponent.
Vint
És requisit imprescindible en qualsevol de les convocatòries, per a sol·licitar i ser adjudicat un lloc determinat, trobar-se habilitat per a l'exercici d'este i posseir, si és el cas, el requisit lingüístic del lloc, sense perjuí del que preveu la disposició addicional segona de l'Orde de 23 gener de 1997 o haver sigut seleccionat en procés selectiu convocat per la Generalitat Valenciana després del Decret 62/2002, de 25 d'abril (DOGV 02.10.2002).
Vint-i-u
La circumstància de trobar-se en possessió dels requisits específics per a l'exercici de determinats llocs de treball que exigix l'article 17 del Reial Decret 895/1989, de 14 de juliol, en la seua redacció donada pel Reial Decret 1664/1991, de 8 de novembre, i l'Orde de 21 de febrer de 1992, de la conselleria de Cultura, Educació i Ciència, s'acreditarà per mitjà de la certificació d'habilitació expedida per l'administració educativa corresponent, excepte en el cas de llocs de treball d'Educació Primària, Educació Musical, el certificat d'habilitació del qual haurà de ser expedit per la direcció territorial d'Educació corresponent.
Vint-i-dos
Els mestres que concórreguen al procediment des de la situació d'excedència, en cas d'obtindre destinació, estaran obligats a presentar en la direcció territorial de la província on radique la destinació obtinguda i abans de la possessió d'esta, els documents que es ressenyen a continuació, i que l'esmentat organisme haurà d'examinar a fi de prestar la seua conformitat i autoritzar-los per a fer-se càrrec del destinació aconseguida. Els documents a presentar són els següents: còpia de la resolució d'excedència i declaració de no haver sigut separat per mitjà d'expedient disciplinari del servici de l'administració de l'Estat, autonòmica o local, ni trobar-se inhabilitat per a l'exercici de funcions públiques.
Aquells mestres que no aconseguisquen justificar els requisits exigits per al reingrés, no podran prendre possessió de la destinació obtinguda en el procediment. L'esmentada plaça quedarà com a resulta per a ser proveïda en el pròxim procediment que es convoque.
D'ambdós supòsits hauran de donar compte els directors territorials a la Direcció General de Personal.
Vint-i-tres
Els qui participen en estes convocatòries i sol·liciten i obtinguen l'excedència en el transcurs de la seua resolució, o cessen en el servici actiu per qualsevol altra causa, es consideraran com a excedents o cessants en la plaça que els corresponga en estes, i quedarà esta com a resulta per a la seua provisió, segons corresponga.
Vint-i-quatre
Els mestres que obtinguen plaça en estes convocatòries i durant la seua tramitació hagen permutat les seues destinacions, estaran obligats a prendre possessió del lloc per al qual han sigut nomenats, i s'anul·larà la permuta que s'haja concedit.
VII. Tramitació
Vint-i-cinc
Les direccions territorials d'Educació són les encarregades de la tramitació de les sol·licituds dels mestres que servisquen en la seua demarcació, excepte aquelles que s'exercisquen provisionalment o en comissió de servicis en destinació diferent de la que són titulars, que seran tramitades per la direcció territorial d'Educació de la província a què pertanga el centre on tinguen la propietat definitiva.
Les direccions territorials d'Educació que reben instàncies la tramitació de les quals corresponga a qualsevol altre d'estos organismes, procediran conforme preveu el número 2 de l'article 38 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú.
Les instàncies presentades per mestres amb destinació en el MEC o en qualsevol administració autonòmica amb competències educatives plenes seran tramitades per la direcció territorial que les reba.
Els sol·licitants podran exigir rebut de la presentació de les instàncies, sempre que l'entrega es faça personalment.
Si la sol·licitud no reunix les dades que assenyala l'article 70 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, es requerirà al sol·licitant perquè, en un termini de 10 dies, esmene la falta o acompanye els documents preceptius, amb l'advertència que, si no ho fa així, se'l tindrà per desistit de la seua petició, que s'arxivarà sense més tràmit.
En estos casos, les peticions d'estos participants seran tramitades per les direccions territorials com les dels altres, i es farà constar en la capçalera de la petició el defecte a esmenar i la circumstància del requeriment a l'interessat. Correspondrà a la Direcció General de Personal la mesura d'arxivar, sense més tràmits, les peticions que no s'hagen esmenat; a este efecte, la respectiva direcció territorial trametrà un ofici en què farà constar esta qüestió a la Direcció General.
Vint-i-sis
Les direccions territorials exposaran en el tauler d'anuncis les relacions següents:
a) Relació de participants en la convocatòria per als mestres que van optar pel que preveu l'Orde de 23 de gener de 1997 i van quedar adscrits a llocs dels establits en l'article 10.4.
b) Relació dels participants en la convocatòria per a l'exercici del dret preferent, ordenats per grups segons la prioritat assenyalada en la norma primera de la base I de la dita convocatòria. En esta relació es farà menció expressa de la puntuació que, segons els apartats del barem, correspon a cada un dels participants.
c) Relació dels participants en el procediment, amb expressió de la puntuació que els correspon per cada un dels apartats i subapartats del barem.
d) Relació, si cal, de peticions que van ser rebutjades.
Les direccions territorials donaran un termini de set dies hàbils per a reclamacions.
Vint-i-set
Acabat l'esmentat termini, les direccions territorials exposaran en el tauler d'anuncis les rectificacions corresponents.
Contra eixa exposició no és possible cap reclamació i haurà d'esperar-se que la Direcció General de Personal faça pública la resolució provisional de les convocatòries i establisca el corresponent termini de reclamacions.
Les direccions territorials d'Educació constituiran amb les peticions les carpetes-informe dels sol·licitants, ordenades de la manera següent:
a) Relació de participants en la convocatòria per als mestres que van optar pel que preveu l'Orde de 23 de gener de 1997 i van quedar adscrits a llocs dels establits en l'article 10.4.
b) Relació de participants en la convocatòria per a l'exercici del dret preferent a la localitat o zona, ordenades per grups, segons la prioritat assenyalada en la norma primera de la base I de la convocatòria per a l'exercici del dret preferent.
c) Relació de participants en el procediment ordenades alfabèticament per cognoms.
La documentació relativa a publicacions haurà de romandre en possessió de les comissions de valoració respectives, que seran les competents per a resoldre les reclamacions a la resolució provisional que impugnen les valoracions efectuades pels subapartats g.1.5 i g.1.6.
Vint-i-huit
Per cada sol·licitud, els directors territorials ompliran una carpeta-informe, certificant la veracitat de les dades contingudes en aquella; del temps de permanència del sol·licitant al centre en què es troba amb destinació definitiva, expressant en anys i mesos el temps de servicis en el cos de mestres, més el que li corresponga computar per la prestació de servicis provisionalment en un altre; o puntuar-se-li els servicis per centre de difícil exercici o escola rural.
El detall i resum de la puntuació per cada concepte constarà en l'informe. En la part corresponent de la instància i en la part inferior dreta de la portada d'esta, constarà el total de puntuació. Es consignarà igualment en el seu lloc el número de registre personal.
Vint-i-nou
Les direccions territorials elaboraran una relació dels mestres que, estant obligats a participar en el procediment, no ho hagen fet, especificant la situació, la causa, i si és el cas, la puntuació que els correspondria si hagueren fet la sol·licitud. D'estos mestres formularan un imprés de sol·licitud per a cada u, en què es consignaran totes les dades que s'assenyalen per les quals han presentat sol·licitud sense consignar vacants sol·licitades i segellat per la direcció territorial en el lloc de la firma.
VIII. Publicació de vacants, adjudicació de destinacions i presa de possessió
Trenta
La Direcció General de Personal resoldrà els dubtes que se susciten en el compliment del que es disposa en estes convocatòries; s'ordenarà la publicació de vacants que corresponga proveir; s'adjudicaran provisionalment les destinacions i es concedirà un termini de 10 dies hàbils per a reclamacions i desistiments, i, finalment, s'elevaran a definitius els nomenaments, i seran resolts aquells per la mateixa resolució, que serà objecte de publicació en el Diari Oficial de la Comunitat Valenciana i per la qual s'entendran notificats amb caràcter general als participants als quals estes afecten.
Trenta-un
Les destinacions adjudicades en la resolució definitiva de les convocatòries seran irrenunciables, llevat que, havent participat i obtingut destinació en els procediments que puguen convocar-se per altres administracions educatives en l'exercici de competències plenes en matèria d'educació, es consigne la renúncia a la destinació obtinguda amb anterioritat al 31 de juliol de 2008.
Trenta-dos
La presa de possessió de la nova destinació tindrà lloc el dia 1 de setembre del 2008, i el cessament en el de procedència serà l'últim dia d'agost.
Trenta-tres
Contra la present resolució, que, d'acord amb el que preceptua l'article 109 de la Llei 30/1992, de 26 de novembre, en la seua redacció donada per Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, posa fi a la via administrativa, podrà interposar-se, amb caràcter potestatiu, recurs de reposició davant de la Direcció General de Personal en el termini d'un mes comptat des de l'endemà de la seua publicació, o interposar directament recurs contenciós administratiu davant del Jutjat Contenciós Administratiu de València en el termini de dos mesos comptats a partir de l'endemà de la seua publicació.
València, 18 d'octubre de 2007.- El director general de Personal: David Barelles Adsuara.